উৎসর্গিত স্ত্রী

(১৯৭৪) একটি জাপানি সফট-কোর পর্নোগ্রাফিক স্যাডোম্যাডোকিজম চলচ্চিত্র, যাতে প্রধান ভূমিকায় অভিনয় করেছেন নাওমি তানি এবং পরিচালনা করেছেন মাসারু কোনুমা। চলচ্চিত্রটি নিক্কাতসু স্টুডিও কর্তৃক নির্মিত হয় এবং এটি তাদের রোমান পর্নো ধারাবাহিকের অংশ।

## পটভূমি
১৯৭১ সালে, যখন প্রেক্ষাগৃহের দর্শকরা টেলিভিশনের প্রতি ঝুঁকে পড়েছিল, তখন জাপানের প্রাচীনতম বড় চলচ্চিত্র স্টুডিও নিক্কাতসু দেউলিয়া হওয়া এড়াতে সফটকোর পর্নোগ্রাফিম চলচ্চিত্রের ধারায় প্রবেশ করে। পূর্বে এই ধারাটি স্বাধীন পিংক চলচ্চিত্রের স্টুডিওগুলোর দ্বারা প্রভাবিত ছিল। প্রথম তিন বছরে এই পদক্ষেপটি স্টুডিওর জন্য অত্যন্ত সফল হয়, কিন্তু ১৯৭৪ সাল ছিল স্টুডিওটির জন্য আরও একটি কঠিন বছর। দীর্ঘদিন ধরে, নিক্কাতসু "পিংক ফিল্মের রানি" নাওমি তানিকে তাদের *রোমান পর্নো*  সিরিজে যুক্ত করতে চাচ্ছিল। কিন্তু তানি এসএন্ডএম (সাদোমাসোকিজম) ধারার বিশেষজ্ঞ হওয়ায় এবং নিক্কাতসু সেই সময় পর্যন্ত এ ধারায় প্রবেশ করতে অনিচ্ছুক থাকায়, তিনি প্রস্তাব প্রত্যাখ্যান করেছিলেন। পরবর্তীতে, যখন নিক্কাতসু অবশেষে ওনিরোকু দানের এসএন্ডএম উপন্যাস *ফ্লাওয়ার অ্যান্ড স্নেইকের* ভিত্তিতে তানিকে প্রধান চরিত্রে নিয়ে চলচ্চিত্র নির্মাণে সম্মত হয়, তখন ১৯৭৪ সালের *[[Flower and Snake (1974 film)|ফ্লাওয়ার অ্যান্ড স্নেইক]]*  চলচ্চিত্রটি, পরিচালনায় মাসারু কোনুমা, স্টুডিওর সেই বছরের প্রথম সফল চলচ্চিত্র হয়ে ওঠে। এই সফলতার পরে স্টুডিও ***উৎসর্গিত স্ত্রী***  নির্মাণ করে, যেখানে তানি আবারও প্রধান ভূমিকায় অভিনয় করেন এবং পরিচালনায় ছিলেন কোনুমা। তবে *ফ্লাওয়ার অ্যান্ড স্নেইক* পরিচালনার ধরণে অসন্তোষ জানিয়ে ওনিরোকু দান এই চলচ্চিত্রে অংশ নেননি, যদিও পরবর্তীতে তিনি তাঁর উপন্যাসগুলোর চিত্রনাট্য নির্মাণের একচেটিয়া অধিকার নিক্কাতসুকে প্রদান করেন। ফলস্বরূপ, এই চলচ্চিত্রটি এবং পূর্বের *[[Flower and Snake (1974 film)|ফ্লাওয়ার অ্যান্ড স্নেইক]]*—যা একই বছরে কোনুমা পরিচালিত এবং একই নারী ও পুরুষ অভিনেতার অভিনীত—নিক্কাতসুর এসএন্ডএম ঘরানার *রোমান পর্নো* সিরিজের সূচনাকারী হিসেবে বিবেচিত হয়, যা ১৯৭০-এর দশকে স্টুডিওটিকে আর্থিক বিপর্যয় থেকে বাঁচাতে সহায়তা করেছিল। ***উৎসর্গিত স্ত্রী*** ১৯৭৪ সালের মধ্যে নিক্কাতসুর সবচেয়ে বড় হিটে পরিণত হয় এবং এটি স্টুডিওটির সর্বকালের শীর্ষ পাঁচটি সফল চলচ্চিত্রের একটি হিসেবে বিবেচিত হয়। এই চলচ্চিত্রের মাধ্যমে নাওমি তানি নিক্কাতসুর প্রথম *এসএম কুইন* হিসেবে প্রতিষ্ঠিত হন।

## কাহিনিসংক্ষেপ
আকিকো (নাওমি তানি) তার বিচ্ছিন্ন স্বামী কুনিসাদা (নাগাতোশি সাকামোতো) কে গাড়িতে দেখে অবাক হয়ে যায়, রাস্তার ধারে একটি অল্পবয়সী, বয়ঃসন্ধিকালীন মেয়েকে প্রস্রাব করতে দেখে। আকিকো বাড়ি ফিরে আসার পর,   মিকো নামের মেয়ে, চিৎকার করে বলে যে,  "চাচা" নিখোঁজ। আকিকো মেয়েটিকে পুলিশের কাছে সোপর্দ করে। পরে, যখন সে বাড়িতে ইকেবানা পড়াচ্ছিল, তখন পুলিশ আকিকোকে কুনিসাদা সম্পর্কে তথ্য জানতে জিজ্ঞাসা করে। জানা যায় যে তিন বছর আগে একটি উচ্চ বিদ্যালয়ের মেয়ের সাথে যৌন অপরাধের জন্য গ্রেপ্তার হওয়ার পর সে নিখোঁজ হয়ে গিয়েছিল।

কুনিসাদা আকিকোকে তার মায়ের কবরে যাওয়ার সমউ অনুসরণ করে, যেখানে সে তাকে অপহরণ করে এবং গ্রামাঞ্চলের একটি নির্জন কেবিনে নিয়ে যায়। এখানে সে তাকে কয়েকদিন ধরে অসংখ্য অবমাননাকর যৌন নির্যাতন এবং শাস্তি দেয়। কুনিসাদা যখন আকিকোর বিয়ের পোশাক তার বাড়ি থেকে আনতে কেবিন থেকে বেরিয়ে যায়, তখন আকিকো পালিয়ে যায়।  কেবল একটি চাদর এবং দড়ি দিয়ে বাঁধা অবস্থায়, সে দুই শিকারীর সাথে দেখা হয়, যারা তাকে সাহায্য করার পরিবর্তে ধর্ষণ করে। কুনিসাদা তাকে জঙ্গলে অচেতন অবস্থায় পায়, তাকে পরিষ্কার করে এবং মেকআপ দিয়ে তার ঐতিহ্যবাহী জাপানি বিবাহের পোশাক পরায়, এবং তাকে কেবিনের পুলি থেকে ঝুলিয়ে দেয় এবং তার যৌনাঙ্গের চুল কামিয়ে দেয়।
মাছ ধরার সময়, কুনিসাদা এক অচেতন তরুণ দম্পতির সাথে দেখা করে - কাওরু (তেরুমি আজুমা) এবং কিয়োশি (হিদেতোশি কাগেয়ামা) - যারা দুইবার আত্মহত্যা করতে ব্যর্থ হয়েছিল। সে মেয়ে কাওরুকে ধর্ষণ করে, তারপর তাদের কেবিনে নিয়ে যায় যেখানে সে তাদের বেঁধে রাখে। কাওরুকে এনিমা দেওয়ার পর, সে আকিকোকে কিয়োশির সাথে যৌন সম্পর্ক করতে বলে, যখন কুনিসাদা কাওরুয়ের সাথে যৌন সম্পর্ক করে। সে তাদের একে অপরের প্রতি ভালোবাসা নষ্ট করার জন্য তাদের বিভিন্ন ভাবে বাজে মন্তব্য করতে থাকে। সে সফল হয়েছে বলে মনে করার পর, সে তাদের খুলে দেয় এবং তাদের বলে যে তাদের আর কোনও কাজে লাগবে না, তারা থাকতে বা যেতে স্বাধীন।

এখন আকিকো কুনিসাদার আচরণ মেনে নিয়েছে এবং স্পষ্টতই তা উপভোগ করছে। সে তাকে আরও জোরে জোরে বলে দেয়, "আমাকে আরও জোরে চাবুক মার... আমাকে গালি দাও..." বনে এমন একটি অধিবেশনের পর, আকিকো এবং কুনিসাদা কেবিনে ফিরে আসে যেখানে তারা দেখতে পায় যে তরুণ দম্পতি নিজেদের একসাথে বেঁধে ফেলেছে এবং শ্বাসরোধের মাধ্যমে দুইজম আত্মহত্যা করেছে।  আকিকো কুনিসাদাকে বলে যে, তারা তার সাথে শেষ রসিকতা করেছে।

এদিকে, দুজন পুলিশ গোয়েন্দা মিকোকে অনুসরণ করে, এই বিশ্বাসে যে সে তাদের কুনিসাদার কাছে নিয়ে যাবে। মিকো পুলিশকে এড়িয়ে যায়, কিন্তু তারা কেবিনে মৃত তরুণ দম্পতিকে এখনও একসাথে বাঁধা অবস্থায় দেখতে পায় এবং আকিকোকে উলঙ্গ অবস্থায় বেঁধে রাখা হয়। তারা যখন আকিকোকে ছেড়ে দেওয়ার চেষ্টা করে তখন সে তাদের বলে, "আমাকে খুলো না। আমি এভাবেই এটা পছন্দ করি।"

পুলিশ তাকে জিজ্ঞাসা করে যে কুনিসাদা কোথায় গেছে। আকিকো উত্তর দেয় যে সে পালিয়ে গেছে, তারপর, হেসে, যোগ করে, "এটা মজার, কিন্তু আমার মনে হয় সে আমাকে ভয় পায়।"

চলচ্চিত্রের শেষে, কুনিসাদা মিকোর হাত ধরে গ্রামাঞ্চলের মধ্য দিয়ে হেঁটে যাচ্ছে, এবং আকিকো এখনও কেবিনে, উলঙ্গ অবস্থায় বাঁধা অবস্থায় এবং কাঁপছে।.

## অভিনয় শিল্পীরা

* নাওমি তানি
* তেরুমি আজুমা
* নাগাতোশি সাকামোতো
* হিদেতোশি কাগেয়ামা
* চিগুসা তাকায়ামা

## সমালোচকদের মূল্যায়ন
নিক্কাতসুর রোমান পর্নো ধারার সমর্থক ও সমালোচকদের মধ্যে এই চলচ্চিত্রটি আজও উচ্চ মর্যাদা লাভ করে থাকে। সাধারণভাবে এটি সিরিজটির অন্যতম সেরা, এমনকি শ্রেষ্ঠ বলে বিবেচিত হয়। *[[সান ফ্রান্সিসকো ক্রনিকল]]* চলচ্চিত্রটি সম্পর্কে মন্তব্য করে, "এটি যেন এক যৌন উন্মত্তাগারের দৃশ্যপট দেখার মতো।" *[[শিকাগো ট্রিবিউন]]* এটিকে অভিহিত করে, "শৈল্পিকভাবে গভীর প্রভাব বিস্তারকারী।" তাঁদের জাপানি যৌন বিশ্বকোষ*: যৌন চলচ্চিত্র* গ্রন্থে থমাস এবং ইউকো ওয়েইসার লিখেছেন, "মাসারু কোনুমার প্রারম্ভিক স্যাডো চলচ্চিত্রগুলো সুপরিকল্পিত চিত্রনাট্যে নির্মিত, শৈল্পিক পরিচালনার মাধ্যমে উপস্থাপিত, এবং গভীরভাবে আলোড়নসৃষ্টিকারী। এই চলচ্চিত্রটি নিঃসন্দেহে তাঁর সেরা কাজ।" রে রানালেত্তা *উৎসর্গিত স্ত্রী*  সম্পর্কে মন্তব্য করেন, "এটি একটি পথপ্রদর্শক চলচ্চিত্র, যা নিছক চমক প্রদর্শনের স্তর অতিক্রম করে সাদোম্যাসোকিজম বিষয়টিকে আপসহীন ভঙ্গিতে উপস্থাপন করে—প্রেক্ষাগৃহে দর্শককে যুক্তিসঙ্গত ও বস্তুগত দৃষ্টিকোণ থেকে চলচ্চিত্রটি বিবেচনা করতে বাধ্য করে, অথচ একই সঙ্গে এর নগ্ন যৌন উন্মাদনার মধ্যেও ডুবিয়ে রাখে।"

*দ্য স্কেয়ারক্রো ভিডিও মুভি গাইডে* লেখা হয়েছে, "এটি একটি আশ্চর্যজনকভাবে মার্জিত চলচ্চিত্র, দৃষ্টিনন্দনভাবে চিত্রায়িত এবং কোনুমার সযত্ন পরিচালনায় নির্মিত, যার ফলে গোটা অভিজ্ঞতা এক স্বপ্নময় বৈশিষ্ট্য ধারণ করে।"

## প্রযোজনা
*উৎসর্গিত স্ত্রী* চলচ্চিত্রটির শুটিং সম্পন্ন হয় একটি পরিত্যক্ত বাড়িতে, যেখানে একটি পুরোনো ধাঁচের টয়লেট ছিল, যা চলচ্চিত্রটির সম্ভবত সবচেয়ে বিতর্কিত দৃশ্যে ব্যবহৃত হয়েছে। ছবির শুরুর দিকে, কুনিসাদা আকিকোকে দীর্ঘ সময় ধরে মলত্যাগ করতে দেয় না, এবং পরে জোর করে খোলা দরজার সামনে বসে তার মলত্যাগ দেখতে বাধ্য করে। আকিকোর বিষ্ঠার এক ঝলক দৃশ্য নিয়ে নাওমি তানি পরবর্তীতে মন্তব্য করেন, "...তখন সেটি খুবই ধাক্কা লাগানোর মতো ছিল।" দৃশ্যটির তৎকালীন বিতর্কিত স্বভাবের কারণে পরিচালক মাসারু কোনুমাকে আকিকোর মলত্যাগের এক সেকেন্ডের দৃশ্য কেটে মাত্র চার ফ্রেমে, অর্থাৎ এক-ষষ্ঠ সেকেন্ডে নামিয়ে আনতে হয়েছিল। কোনুমার সঙ্গে সাক্ষাৎকারে হিদেও নাকাতা সেই ড্রপিংস বা বিষ্ঠার অস্বাভাবিক রঙ নিয়ে মন্তব্য করেন। কোনুমা উত্তরে বলেন, "আমি ইচ্ছা করেই ওটা ওইভাবে করেছি! আমি ভেবেছিলাম, এক সুন্দরী নারীর বিষ্ঠা ঘন এবং উজ্জ্বল রঙের হওয়া উচিত। এটাই ছিল আমার কল্পনার চিত্র।"

## মার্কিন প্রেক্ষাগৃহে মুক্তি
১৯৯৮ সালে, মার্কিন যুক্তরাষ্ট্রের জাপানি চলচ্চিত্রপ্রেমীদের কাছে জাপানের অন্যতম জনপ্রিয় চলচ্চিত্রধারা *[[পিংক চলচ্চিত্র|পিংক এইগা]]*  পরিচয় করিয়ে দিতে, ফায়েদ্রা সিনেমা *উৎসর্গিত স্ত্রী* চলচ্চিত্রটি থিয়েটারে মুক্তি দেয়। এটি নোবোরু তানাকার *[[সাদা আবে নামের এক নারী]]* (১৯৭৫)-এর সঙ্গে ডাবল বিল আকারে প্রদর্শিত হয়। ছবিটি জুন মাসে সান ফ্রান্সিসকোতে প্রথম প্রদর্শিত হয় এবং বেশ ইতিবাচক পর্যালোচনার মুখোমুখি হয়। ১৯৯৮ সালের ৩০ অক্টোবর থেকে এটি লস অ্যাঞ্জেলেসের মনিকা ৪-প্লেক্স থিয়েটারে এক সপ্তাহ ধরে প্রদর্শিত হয়। যদিও চলচ্চিত্রটি পুরনো, তবুও এটি কিছু মার্কিন সমালোচকের জন্য অতিরিক্ত বিতর্কিত প্রমাণিত হয়। *[[লস অ্যাঞ্জেলেস টাইমস|লস অ্যাঞ্জেলেস টাইমসের]]* সমালোচকেরা চলচ্চিত্র শুরুর ২০ মিনিটের মধ্যেই বিরক্ত হয়ে থিয়েটার ছেড়ে চলে যান। ফায়েদ্রার প্রতিষ্ঠাতা গ্রেগরি হতানাকা মন্তব্য করেন, "বেশিরভাগ মানুষ এসব চলচ্চিত্রের ঐতিহাসিক গুরুত্ব বুঝতে পারেন না। যদি কেউ ভেবে থাকেন যে তারা *[[সেক্স অ্যান্ড জেন]]* দেখতে যাচ্ছেন, তাহলে তারা নিশ্চয়ই হতাশ হবেন। এসব গাঢ় ও গভীর ছবি, এবং হ্যাঁ, এতে ধাক্কা দেওয়ার মতো উপাদানও রয়েছে—সেটাই এদের আকর্ষণ।"

## প্রাপ্যতা
ইমেজ এন্টারটেইনমেন্ট, কিমস্টিম এন্টারটেইনমেন্টের সঙ্গে অংশীদারিত্বে, ২০০৩ সালে *উৎসর্গিত স্ত্রী* চলচ্চিত্রটি যুক্তরাষ্ট্রে রিজিওন ১ এ ডিভিডিতে মুক্তি দেয়। এই ডিভিডি সংস্করণটি মূল জাপানি ভাষায় উপস্থাপন করা হয়, যেখানে ইংরেজি সাবটাইটেল অনন্যসরণযোগ্য ছিল এবং ছবিটি নন-অ্যানামর্ফিক ওয়াইডস্ক্রিন ফরম্যাটে উপস্থাপিত হয়। এই সংস্করণটি ২০০৫ সালের ১০ মে পুনরায় মুক্তি পায়।

২০০৭ সালের নভেম্বরে ইমেজ এন্টারটেইনমেন্ট ও কিমস্টিম এন্টারটেইনমেন্ট *উৎসর্গিত স্ত্রী*-এর দ্বিতীয় ডিভিডি প্রকাশ করে। এতে অ্যানামর্ফিক ফরম্যাটে ডিজিটালি পুনরুদ্ধারকৃত সংস্করণ, অপসারণযোগ্য ইংরেজি সাবটাইটেলসহ ছবিটি অন্তর্ভুক্ত ছিল। অতিরিক্ত বিষয়বস্তু হিসেবে ছিল মূল থিয়েটারিক্যাল ট্রেলার এবং পরিচালক মাসারু কোনুমার জীবনী। এই ডিস্কের প্রধান আকর্ষণ ছিল পরিচালক হিদেও নাকাতা নির্মিত ২০০১ সালের প্রামাণ্যচিত্র স্যাডিস্টিক অ্যান্ড মাসোচিস্টিক। ৯১ মিনিট দৈর্ঘ্যের এই প্রামাণ্যচিত্রটি ডিস্কে মূল চলচ্চিত্রের চেয়েও দীর্ঘ।

প্রামাণ্যচিত্রটিতে কোনুমার জীবনীভিত্তিক কিছু স্মৃতিচারণা থাকলেও অধিকাংশই তার পুরনো সহকর্মীদের সঙ্গে সাক্ষাৎ ও আলাপচারিতার দৃশ্যে গঠিত। চলচ্চিত্রটির মূল আকর্ষণ ছিল নাওমি তানির সঙ্গে কোনুমার পুনর্মিলন। পরিচালক ও অভিনেত্রী একসাথে থিয়েটারে *উৎসর্গিত স্ত্রী* চলচ্চিত্রটি দেখেন এবং পরে একটি রেস্টুরেন্টে বসে শুটিংয়ের স্মৃতিচারণ করেন। আলোচনার একপর্যায়ে চিত্রটির প্রস্রাবাগারের দৃশ্য উঠে এলে কোনুমা তার খাওয়ার থালার দিকে তাকিয়ে বলেন—যা তানি ও নাকাতার আনন্দের উদ্রেক করে—"আমার আদৌ কারি অর্ডার করা উচিত হয়নি।"

## তথ্যসূত্র

## গ্রন্থপঞ্জি

* 
* 
* নিডহ্যাম, গ্যারি। (২০০০)। "আমাকে খোলো না! আমি এভাবেই পছন্দ করি! *উৎসর্গিত স্ত্রী* চলচ্চিত্রে নারীবাদের উপস্থাপন" শীর্ষক প্রবন্ধ, *Asian Cult Cinema* সাময়িকীর ২৯ নম্বর সংখ্যায় (অক্টোবর ২০০০), পৃ.&nbsp;৪২–৪৭।
* র‍্যানালেটা, রে। (১৯৯৮)। "উৎসর্গিত স্ত্রী - শিগগিরই আপনার শহরের প্রেক্ষাগৃহে?" *Asian Cult Cinema*-এর ১৯তম সংখ্যায় (এপ্রিল ১৯৯৮), পৃ.&nbsp;৪৯–৫০।
* Wife to be Sacrificed অ্যামাজন ডট কম-এ
* Wife to be Sacrificed (Ikenie fujin) কিনো ডট কম-এ
* Wife to be Sacrificed ইয়াহু ডট কম-এ
* 
* 

বিষয়শ্রেণী:পর্নোগ্রাফিক চলচ্চিত্র
বিষয়শ্রেণী:জাপানি পর্নোগ্রাফিক চলচ্চিত্র
বিষয়শ্রেণী:১৯৭৪-এর চলচ্চিত্র